6 सेकेंड में 0-100Kmph की स्पीड का दावा, लग्जरी कारों में ऑडी Q8 से होगा मुकाबला
लग्जरी कार मेकर कंपनी पोर्शे इंडिया ने 2023 केयेन और केयेन कूप का फेसलिफ्ट वर्जन भारत में लॉन्च कर दिया है। कंपनी का दावा है कि कार सिर्फ 6 सेकेंड में 0 से 100 स्पीड हासिल करने में सक्षम है।
लग्जरी कार मेकर कंपनी पोर्शे इंडिया ने 2023 केयेन और केयेन कूप का फेसलिफ्ट वर्जन भारत में लॉन्च कर दिया है। कंपनी का दावा है कि कार सिर्फ 6 सेकेंड में 0 से 100 स्पीड हासिल करने में सक्षम है। कार की टॉप स्पीड 248 Kmph है।
भारतीय बाजार में इनका मुकाबला रेंज रोवर स्पोर्ट, ऑडी Q8 और मर्सिडीज-बेंज GLE से होगा। कंपनी ने हाल ही में अपडेटेड केयेन और केयेन कूप को एक निजी कार्यक्रम में पोर्श डीलरशिप नेटवर्क के सामने डिस्प्ले किया था।
2023 केयेन और केयेन कूप दोनों ही मॉडल्स के इंटीरियर और एक्सटीरियर में कॉस्मेटिक चेंजेस किए गए हैं। फेसलिफ्टेड केयेन लाइनअप में इंजन ऑप्शन का एक नया सेट भी मिलता है।
पॉर्श केयेन और केयेन कूप : प्राइस और अवेलेबलिटी
2023 केयेन की कीमत 1.36 करोड़ रुपए (एक्स-शोरूम) जो मौजूदा मॉडल से 10 लाख रुपए महंगी है। वहीं, केयेन कूप की कीमत 1.42 करोड़ रुपए (एक्स-शोरूम) रखी गई है, जो अपने मौजूदा मॉडल से 7 लाख रुपए ज्यादा है।
हालांकि, भारत में दोनों के सिर्फ बेस मॉडल ही प्राप्त होंगे। हायर वैरिएंट की कीमतों की घोषणा बाद में की जाएगी। दोनों अपडेटेड मॉडलों की डिलीवरी जल्द शुरू होने की उम्मीद है।
2023 पोर्श केयेन और केयेन कूप : परफॉर्मेंस
2023 पोर्श केयेन और केयेन कूप फेसलिफ्ट के बेस वैरिएंट में मौजूदा मॉडल की तुलना में ज्यादा पावरफुल इंजन दिया गया है। इसमें 3.0-लीटर V6 टर्बो-पेट्रोल इंजन मिलता है, जो 348 bhp की पावर (वर्तमान मॉडल से 13 bhp ज्यादा) और 500nm का पीक टॉर्क (वर्तमान मॉडल से 50nm ज्यादा) जनरेट करता है। ट्रांसमिशन की बात करें तो इंजन को 8-स्पीड ऑटोमैटिक गियरबॉक्स से ट्यून किया है।
कंपनी का दावा है कि इस इंजन के साथ केयेन सिर्फ 6 सेकेंड में 0 से 100kmph की स्पीड हासिल करने में सक्षम है और इसकी टॉप स्पीड 248kmph है। वहीं, केयेन कूप सिर्फ 5.7 सेकेंड में 0 से 100kmph की स्पीड हासिल करने में सक्षम है। कार के हायर वैरिएंट को 4.0-लीटर ट्विन-टर्बो V8 पेट्रोल इंजन के साथ भारत लाया जा सकता है, जो 467bhp की पावर और 600nm का पीक टॉर्क जनरेट करता है।
2023 पॉर्श केयेन, केयेन कूप : डिजाइन अपडेट्स
केयेन और केयेन कूप के नए एडिशन में न्यू डिजाइन मैट्रिक्स LED हेडलाइट्स दी गई हैं, जो पोर्शे टेक्कन की तरह दिखती हैं। कार की रोड प्रजेंस बढ़ाने के लिए एक चौड़ी फ्रंट ग्रिल दी गई है जो क्रोम स्लैट्स के साथ फ्रंट बम्पर में इंटीग्रेटेड है।
रियर में रीडिजाइन कनेक्टेड 3D LED टेल लाइट्स दी गई हैं। इनके बीच में पोर्श बैजिंग मिलती है। इसके बड़ा स्पॉइलर, रीडिजाइन बोनट और 20, 21 और 22 इंच के ऑप्शन के साथ न्यू डिजाइन अलॉय व्हील कार कार के ओवरऑल लुक को बढ़ाते हैं।
2023 पॉर्श केयेन, केयेन कूप : इंटीरियर डिजाइन
2023 केयेन रेंज में बड़ा बदलाव इंटीरियर में है। दोनों मॉडल में अब ट्रिपल-स्क्रीन डैशबोर्ड लेआउट मिलता है, जिसमें 12.6 इंच का डिजिटल इंस्ट्रूमेंट क्लस्टर, 12.3 इंच का टचस्क्रीन इंफोटेनमेंट सिस्टम और फ्रंट पैसेंजर के लिए 10.9 इंच का टचस्क्रीन सिस्टम (ऑप्शनल) अवेलेबल है।
लेटेस्ट फीचर्स में 911 से इंस्पायर्ड स्टीयरिंग व्हील, एक टॉगल-स्टाइल गियर शिफ्टर, ड्राइव मोड शिफ्टर, 4 USB टाइप-C पोर्ट, एयर प्यूरिफायर, पैनारॉमिक फिक्सड ग्लास रूफ, एंड्रॉयड एपल कार प्ले शामिल हैं।
